# Zmluva č. 2021\_MPC\_NP\_PoP2\_ZŠ\_.......

## o vzájomnej spolupráci pri implementácii projektových aktivít

## v rámci národného projektu

## „Pomáhajúce profesie v edukácii detí a žiakov II”

uzatvorená na základe § 269 ods. 2 zákona č. 513/1991 Zb. Obchodný zákonník v znení neskorších predpisov

**Realizátor: Metodicko-pedagogické centrum**

Sídlo: Ševčenkova 11, P.O.BOX 58, 850 05 Bratislava

Zastúpené: prof. PaedDr. Ivan Pavlov, PhD., generálny riaditeľ MPC

IČO: 00164348

DIČ: 2020798714

Bankové spojenie: Štátna pokladnica

Číslo účtu IBAN: SK06 8180 0000 0070 0018 2192

Zriadené: Ministerstvom školstva, vedy, výskumu a športu Slovenskej republiky

Právna forma: štátna rozpočtová organizácia

*(ďalej len “****Realizátor****“)*

a

**Zriaďovateľ: Obec Hrochoť**

Sídlo: Námestie Andreja Sládkoviča 343/1, 976 37 Hrochoť

IČO: 00313475

Bankové spojenie: Prima banka

Číslo účtu IBAN: SK9556000000001202610004

Štatutárny zástupca: Bc. Marian Mazúch

*(ďalej len* ***“Zriaďovateľ****“)*

**Základná škola: Základná škola s materskou školou Andreja Sládkoviča**

Sídlo: Pod kostolom 332/25, 976 37 Hrochoť

IČO: 35677821

Bankové spojenie: Prima banka

Číslo účtu IBAN: SK8756000000001237273001

Štatutárny zástupca: Mgr. Marian Medveď

*(ďalej len**“****Škola****“)*

*(Realizátor, Zriaďovateľ a Škola spolu len ako „****Zmluvné strany****“ a samostatne len “****Zmluvná strana****“)*

Zmluvné strany rešpektujúc všeobecne záväzné právne predpisy Slovenskej republiky a právne predpisy Európskej únie sa na základe tejto Zmluvy dohodli:

**Čl. 1**

**Úvodné ustanovenia**

1. Realizátor zabezpečuje realizáciu národného projektu "Pomáhajúce profesie v edukácii detí a žiakov II“.
2. Projekt je spolufinancovaný z prostriedkov Európskeho sociálneho fondu v rámci Operačného programu Ľudské zdroje, Prioritná os 1: Vzdelávanie; Investičná priorita: 1.1 Zníženie a zabránenie predčasného skončenia školskej dochádzky a podporou prístupu ku kvalitnému predškolskému, základnému a stredoškolskému vzdelávaniu vrátane formálnych, neformálnych a bežných spôsobov vzdelávania za účelom opätovného začlenenia do vzdelávania a prípravy; Špecifický cieľ: 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie žiakov.
3. Na realizáciu Projektu uzavrel Realizátor s Ministerstvom práce, sociálnych vecí a rodiny Slovenskej republiky, v zastúpení Ministerstvom školstva, vedy, výskumu a športu Slovenskej republiky Zmluvu o poskytnutí nenávratného finančného príspevku č. OPĽZ/174/2020 (ďalej len "Zmluva o NFP").
4. Postupy a pravidlá vyplývajúce z právnych predpisov uvedených v Zmluve sú obsiahnuté:

- v zadávacích podmienkach písomného vyzvania, na základe ktorého bol národný projekt „Pomáhajúce profesie v edukácii detí a žiakov II“ predložený;

- v Žiadosti o poskytnutie nenávratného finančného príspevku (ďalej len „ŽoNFP“);

- v Zmluve o NFP uzatvorenej medzi Prijímateľom a Poskytovateľom vrátane jej platných a účinných dodatkov.

1. Pred ustanoveniami tejto Zmluvy majú prednosť ustanovenia Zmluvy o NFP.

**Čl. 2**

## Základné definície a pojmy

1. Za účelom zvýšenia právnej istoty Zmluvných strán sa pojmy nachádzajúce sa v tejto Zmluve vykladajú v zmysle ich definície uvedenej v článku l prílohy č. 1 Zmluvy o NFP, ktorými sú všeobecné zmluvné podmienky (ďalej len „VZP“) zverejnené v Centrálnom registri zmlúv a projektov.
2. Ďalšie definície na účely tejto Zmluvy:
3. **Poskytovateľ** – Ministerstvo práce, sociálnych vecí a rodiny Slovenskej republiky ako riadiaci orgán v zastúpení Ministerstvom školstva, vedy, výskumu a športu Slovenskej republiky ako sprostredkovateľským orgánom;
4. **Projekt** – národný projekt „Pomáhajúce profesie v edukácii detí a žiakov II“;
5. **MPC** – Metodicko-pedagogické centrum – subjekt (Prijímateľ) uvedený v ŽoNFP, ktorý podpisuje Zmluvu o NFP a zodpovedá za finančnú a vecnú stránku Projektu;
6. **Škola** – subjekt uvedený v Žiadosti o NFP zúčastňujúci sa na Projekte, ktorý za účelom realizácie Projektu, na základe tejto Zmluvy, vstúpil ako Zmluvná strana do právneho vzťahu s MPC;
7. **Zriaďovateľ** – každá obec, VÚC alebo iný subjekt, ktorý je v zmysle ustanovení § 6 a nasl. zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov oprávnený zriaďovať školu alebo školské zariadenie;
8. **Bankový účet MPC** – bankový účet vedený v Štátnej pokladnici v mene EUR uvedený pri identifikácii MPC ako Zmluvnej strany;
9. **Bankový účet Zriaďovateľa** – bankový účet vedený v peňažnom ústave v mene EUR uvedený pri identifikácii Zriaďovateľa ako Zmluvnej strany v súlade s prílohou č. 1 k tejto Zmluve a depozitný účet podľa oznámenia Zriaďovateľa;
10. **Bankový účet Školy** – bankový účet vedený v peňažnom ústave v mene EUR uvedený pri identifikácii Školy ako Zmluvnej strany v súlade s prílohou č. 2 k tejto Zmluve;
11. **Zmluva** – Zmluva o vzájomnej spolupráci pri implementácii projektových aktivít v rámci Projektu uzatvorená medzi Zmluvnými stranami;
12. Použité skratky, pod ktorými sa rozumie:
* **PA** – pedagogický asistent;
* **AU** – asistent učiteľa;
* **Inkluzívny tím** – školský psychológ/špeciálny pedagóg/sociálny pedagóg v materskej, základnej alebo strednej škole.

**Čl. 3**

##  Predmet Zmluvy

1. Predmetom tejto Zmluvy je poskytnutie finančnej podpory pre Školu z prostriedkov Európskeho sociálneho fondu a vymedzenie zmluvných podmienok, práv a povinností Zmluvných strán podieľajúcich sa na implementácii projektových aktivít v rámci Projektu.
2. Zmluva ďalej určuje požiadavky týkajúce sa správneho manažmentu prostriedkov finančného príspevku priznaného na realizáciu Projektu zo strany Zmluvných strán, ako aj podmienky týkajúce sa vrátenia finančných zdrojov poskytnutých Zmluvnej strane neoprávnene.
3. MPC sa podpisom tejto Zmluvy zaväzuje, že pri implementácii projektových aktivít v rámci Projektu bude postupovať v súlade s ustanoveniami tejto Zmluvy a v súlade so všetkými dokumentmi, na ktoré táto Zmluva odkazuje.
4. Škola a Zriaďovateľ sa podpisom tejto Zmluvy zaväzujú, že budú v rámci vzájomnej spolupráce pri implementácii projektových aktivít v rámci Projektu zabezpečovať všetky činnosti a aktivity v súlade s ustanoveniami tejto Zmluvy a platnými vnútornými predpismi a procesnými postupmi týkajúcimi sa implementácie Projektu vydanými MPC.

**Čl. 4**

## Doba platnosti Zmluvy

Zmluva nadobúda platnosť dňom jej podpísania všetkými Zmluvnými stranami; účinnosť nadobúda dňom nasledujúcim po dni jej zverejnenia v Centrálnom registri zmlúv. Zmluva sa uzatvára na dobu realizácie projektových aktivít počínajúc dňom účinnosti tejto Zmluvy; najneskôr však do 31.08.2022.

**Čl. 5**

## Práva a povinnosti MPC

1. MPC zodpovedá za celkovú koordináciu, riadenie a implementáciu Projektu. MPC ďalej zodpovedá najmä za zabezpečenie správneho riadenia finančných príspevkov určených na realizáciu Projektu všetkými školami zapojenými do implementácie projektových aktivít.
2. MPC má právo od Školy a/alebo od Zriaďovateľa požadovať všetky dokumenty a/alebo informácie umožňujúce mu riadne plnenie povinností voči Poskytovateľovi, ktoré MPC vyplývajú zo Zmluve o NFP pre tento Projekt.
3. MPC je povinné:
4. zabezpečiť správnosť realizácie Projektu a bezodkladne informovať Školu a Poskytovateľa o všetkých skutočnostiach, ktoré môžu mať negatívny vplyv na lehoty a/alebo rozsah realizovaných aktivít v rámci Projektu;
5. poskytovať Škole tie dokumenty a/alebo informácie získané od Poskytovateľa, ktoré môžu byť potrebné pri realizácii projektových aktivít, a to v papierovej alebo elektronickej forme;
6. bezodkladne prevádzať príslušné časti finančného príspevku určeného na refundáciu oprávnenej ceny práce PA, AU a členov Inkluzívneho tímu:
	* v prípade, ak Škola **má** zriadený vlastný účet, tak na Bankový účet Školy prostredníctvom Bankového účtu Zriaďovateľa;
	* v prípade, ak Škola **nemá** zriadený vlastný účet, finančné príspevky sa prevádzajú priamo na bankový účet Zriaďovateľa;
7. koordinovať informačné aktivity realizované Školou vyplývajúce z ustanovení uvedených v Zmluve o NFP;
8. implementovať aktivity dohodnuté so Školou, ktoré sú nevyhnutné pre riadnu a úplnú realizáciu cieľov Projektu;
9. MPC sa zaväzuje po predložení úplnej a správnej podpornej dokumentácie zo strany Školy uvedenej v Čl. 7 bod 3 písm. d) a Čl. 8 bod 1 a bod 2 tejto Zmluvy refundovať oprávnenú cenu práce PA, AU a Inkluzívneho tímu, prijatých na základe pracovnej zmluvy na novovytvorené pracovné miesto/a nad rámec existujúcich miest v Škole a/alebo zachovaných existujúcich pracovných miest podporených z Európskeho sociálneho fondu. Výška refundovaného osobného ohodnotenia PA, AU a členov Inkluzívneho tímu podlieha predchádzajúcemu schváleniu zo strany MPC.

**Čl. 6**

## Práva a povinnosti Zriaďovateľa

1. Zriaďovateľ je povinný v prípade, ak Škola má zriadený vlastný účet, prevádzať finančné prostriedky poskytnuté MPC na Bankový účet tejto Školy, a to v celom rozsahu a len na účel definovaný touto Zmluvou.
2. Zriaďovateľ sa zaväzuje vytvoriť rezervu finančných prostriedkov z vlastných zdrojov a v prípade potreby ich poskytnúť Škole na preklenutie časového nesúladu medzi výplatou mzdy PA, AU a členov Inkluzívneho tímu a refundáciou oprávnenej ceny práce za podmienok uvedených v Čl. 7 bod 3 písm. e) tejto Zmluvy.
3. Zriaďovateľ je oprávnený za účelom posúdenia, či finančné prostriedky poskytnuté zo strany MPC v rámci realizácie Projektu sú využívané výlučne na účel definovaný touto Zmluvou a v súlade s príslušnými právnymi predpismi, vykonať kontrolu Školy.
4. Zriaďovateľ podpisom tejto zmluvy prehlasuje, že súhlasí s vylúčením postúpenia akejkoľvek pohľadávky voči MPC vyplývajúcej z tejto Zmluvy na tretiu osobu, a to bez ohľadu na právny titul, právnu formu alebo spôsob postúpenia takejto pohľadávky.

**Čl. 7**

**Práva a povinnosti Školy**

1. Škola má právo MPC kedykoľvek požiadať, aby sa toto obrátilo na Poskytovateľa so žiadosťou o poskytnutie informácií potrebných pre správnu realizáciu časti Projektu nachádzajúcej sa v kompetenciách Školy. Vo vyššie uvedenom prípade je Škola zároveň povinná poskytnúť MPC náležitú súčinnosť, najmä však poskytnúť mu všetky informácie a/alebo dokumenty potrebné na prípravu žiadosti o poskytnutie žiadanej informácie.
2. Škola sa v rámci realizácie tohto Projektu zaväzuje:

a) vytvoriť pracovné podmienky pre PA, AU a členov Inkluzívneho tímu platených v rámci Projektu, a to na dobu určitú počínajúc dňom účinnosti tejto Zmluvy najneskôr do 31.08.2022 v súlade s postupom obsadzovania pracovných pozícií pedagogických zamestnancov a odborných zamestnancov v materských, základných a stredných školách v rámci implementácie Projektu (ďalej len „***Procesný postup pre prijímanie PA, AU a členov Inkluzívneho tímu***“) počas implementácie aktivít Projektu. V prípade, ak niektorá z pracovných pozícií podľa predchádzajúcej vety nebude v lehote troch (3) mesiacov od účinnosti tejto Zmluvy obsadená, po uplynutí tejto trojmesačnej lehoty už nebude možné túto pozíciu obsadiť;

b) vykazovať v rámci štvrťročného štatistického výkazu o práci školy Škôl (MŠVVŠ SR) 1-04 PA, AU a členov Inkluzívneho tímu hradených v rámci Projektu;

c) zverejňovať príklady najlepšej praxe a/alebo svoje skúsenosti na webových stránkach vytvorených v rámci Projektu a/alebo na webovom sídle MPC;

d) v prípade, ak je Škola prijímateľom dopytovo-orientovaného projektu/projektov zo štrukturálnych fondov EÚ alebo iných finančných mechanizmov (napr. nórsky, švajčiarsky alebo iné), je povinná zabezpečiť, aby nedochádzalo k prekrývaniu sa výdavkov v rámci tohto Projektu s týmito dopytovo-orientovanými projektmi;

1. riadiť sa pokynmi MPC pri implementácii Projektu.
2. Škola je povinná:
3. prijímať všetky opatrenia nevyhnutné pre včasnú a úplnú implementáciu projektových aktivít v rámci tohto Projektu;
4. prijímať všetky potrebné opatrenia umožňujúce riadne plnenie povinností MPC, ktoré mu vyplývajú zo Zmluvy o NFP; za týmto účelom je Škola povinná poskytovať MPC všetky požadované dokumenty a/alebo informácie, a to v lehotách, ktoré MPC umožnia včasnú realizáciu povinností voči Poskytovateľovi definovaných v Zmluve o NFP;
5. pre potreby monitoringu a evalvácie, v lehotách určených MPC poskytovať mu potrebné doklady vo forme určenej MPC;
6. pre potreby refundácie oprávnenej ceny práce PA, AU a členov Inkluzívneho tímu pri uzatváraní pracovného pomeru, poskytnúť MPC všetky doklady v súlade s „Procesným postupom k refundácii ceny práce pedagogických zamestnancov a odborných zamestnancov v rámci implementácie Projektu“ (ďalej len „***Procesný postup k refundácii***“);
7. použiť finančné prostriedky poskytnuté z vlastných zdrojov Zriaďovateľa na preklenutie časového nesúladu medzi výplatou mzdy PA, AU a členov Inkluzívneho tímu a jej refundáciou zo strany MPC;
8. uchovávať kompletnú dokumentáciu súvisiacu s implementáciou tohto Projektu do dňa určeného v Zmluve o NFP;
9. MPC bezodkladne informovať o významných skutočnostiach, ktoré by mohli mať vplyv na správnosť, včasnosť, efektívnosť a/alebo komplexnosť realizovaných projektových aktivít;
10. za účelom správnej identifikácie každej finančnej operácie sú Škola a/alebo Zriaďovateľ povinní viesť osobitné účtovníctvo realizácie tohto Projektu, a to takým spôsobom, aby bolo možné v súlade zo zákonom č. 431/2002 Z. z. o účtovníctve v znení neskorších predpisov identifikovať každú finančnú operáciu v rámci tohto Projektu;
11. znášať plnú a výlučnú zodpovednosť za realizáciu úloh, ktoré boli Škole v rámci implementácie tohto Projektu pridelené;
12. zodpovedať za odstránenie zistených nedostatkov pri realizácii úloh v rámci implementácie tohto Projektu.
13. Škola podpisom tejto Zmluvy udeľuje súhlas so spracovávaním údajov týkajúcich sa Projektu na účely jeho monitorovania, kontroly, evalvácie, propagácie a hodnotenia.
14. Škola ďalej prehlasuje, že súhlasí s vylúčením postúpenia akejkoľvek pohľadávky vyplývajúcej z tejto Zmluvy voči MPC na tretiu osobu, a to bez ohľadu na právny titul, právnu formu alebo spôsob postúpenia tejto pohľadávky.

**Čl. 8**

## Rozpočet a platby

1. MPC finančné prostriedky v primeranej výške podľa doručených podkladov k refundácii uvedených v Procesnom postupe k refundácii poukazuje:
	1. v prípade, ak Škola **má** zriadený vlastný účet, na príslušný Bankový účet Školy, a to prostredníctvom Bankového účtu Zriaďovateľa,
	2. v prípade, ak Škola **nemá** zriadený vlastný účet, finančné prostriedky sa poukazujú priamo na Bankový účet Zriaďovateľa.
2. **Refundácii podliehajú iba výdavky**, ktoré na základe ustanovení prijatých v programových dokumentoch **možno považovať za oprávnené**. MPC refunduje iba cenu práce vzniknutú v súvislosti s novovytvorenými miestami PA, AU a členov Inkluzívneho tímu v zmysle podmienok definovaných v Procesnom postupe k refundácii.
3. Finančné prostriedky budú z Bankového účtu MPC prevádzané spôsobom uvedeným v bode 1 tohto článku v lehotách určených MPC.
4. Škola a Zriaďovateľ sa zaväzujú poskytnuté finančné prostriedky použiť výlučne na realizáciu aktivít v rámci tohto Projektu. Finančné prostriedky, ktorými MPC refunduje Škole cenu práce na vytvorené pracovné miesta PA, AU a členov Inkluzívneho tímu sú určené výlučne na navýšenie mzdových prostriedkov Školy.
5. Škola a/alebo Zriaďovateľ sa zaväzujú uhradiť výdavky na Projekt, teda cenu práce, z vlastných zdrojov. Tieto im budú následne pri jednotlivých platbách v oprávnenej výške refundované.
6. V prípade konca kalendárneho roka mzdové náklady za mesiac december vložené na depozitný účet zo strany MPC budú Škole refundované po tom, čo Škola splnení podmienky stanovené touto Zmluvou.
7. Nárok na vyplatenie platby vznikne Škole iba v prípade, ak ŠkolaMPC predloží príslušné podkladyk žiadosti o platbu uvedené v čl. 7 bod 3 písm. d) a Čl. 8 body 1 a 2 tejto Zmluvy.

**Čl. 9**

## Vrátenie prostriedkov

1. Ak bude na základe kontrolných úkonov realizovaných oprávnenými orgánmi alebo iným spôsobom zistené, že Škola alebo Zriaďovateľ použili celý alebo časť finančného príspevku v rozpore s jeho určením, bez dodržania platných postupov alebo sa zistí, že získali prostriedky nezákonne alebo v nadmernej výške, sú Škola alebo Zriaďovateľ povinní tieto prostriedky podľa pokynov MPC vrátiť, a to celé alebo sčasti, v lehote 30 kalendárnych dní na Bankový účet MPC.
2. V prípade, ak Škola a/alebo Zriaďovateľ, neoprávnene získaný alebo nesprávne použitý finančný príspevok alebo jeho časť v lehote stanovenej podľa bodu 1 tohto článku nevrátia, MPC odpočíta súčet súm neoprávnene získaného alebo nesprávne použitého finančného príspevku od sumy nasledujúceho finančného príspevku. V prípade, ak suma neoprávnene získaného alebo nesprávne použitého finančného príspevku presiahne sumu zostávajúcu na vyplatenie alebo realizácia ďalšieho odpočítania už z akýchkoľvek dôvodov nie je možná, MPC pozastaví nasledujúcu platbu a prijme opatrenia zamerané na vymoženie dlžnej časti finančného príspevku, a to uplatnením všetkých dostupných právnych prostriedkov. Náklady na úkony zamerané na vymoženie neoprávnene získaného alebo nesprávne použitého finančného príspevku znáša Škola a/alebo Zriaďovateľ.

**Čl. 10**

## Finančná kontrola a audit

Pre potreby kontroly a auditu sa Škola a Zriaďovateľ zaväzujú:

1. podrobiť sa kontrolným úkonom, ktoré budú realizované spôsobom upraveným v Zmluve o NFP;
2. uchovávať dokumentáciu a údaje týkajúce sa realizácie Projektu po dobu určenú v čl. 7 bod 3 písm. f) tejto Zmluvy, najmä však všetky dokumenty týkajúce sa výdavkov, a to buď v podobe originálu alebo ich kópie, ktorých zhoda s originálom bola potvrdená osobou oprávnenou zastupovať Školu a/alebo Zriaďovateľa; za dokumenty podľa predchádzajúcej vety sa považujú najmä, no nie výlučne, faktúry alebo iné dokumenty s rovnakou dôkaznou hodnotou;
3. umožniť Poskytovateľovi a iným oprávneným osobám po dobu trvania implementácie tohto Projektu, ako aj po ukončení jeho aktivít realizovať kontrolné úkony v rozsahu správnosti jeho realizácie;
4. bez zbytočného odkladu poskytovať oprávneným inštitúciám uvedeným v písmene c) tohto článku nimi žiadané doklady a/alebo informácie, sprístupňovať im účtovné knihy, finančné doklady a všetku príslušnú dokumentáciu týkajúcu sa implementácie aktivít tohto Projektu.

**Čl. 11**

##  Informácia a propagácia

1. MPC a Škola sa zaväzujú aktívne pôsobiť v rámci zverejňovania informácií týkajúcich sa realizácie Projektu a jeho financovania, pričom Škola sa zároveň zaväzuje dodržiavať pokyny vydané MPC v tejto oblasti.
2. Škola sa zaväzuje umiestniť informáciu o zapojení sa do Projektu, vrátane uvedenia loga, a zverejňovať príklady najlepšej praxe a svoje skúsenosti na webových stránkach vytvorených v rámci tejto aktivity a/alebo na webovej stránke MPC. Pri realizácii činností súvisiacich s implementáciou aktivít tohto Projektu je Škola v oblasti informovania a publicity povinná dodržiavať pokyny vydané MPC.
3. Škola podpisom tejto Zmluvy súhlasí so zverejňovaním informácií o implementácii aktivít Projektu zo strany MPC v akejkoľvek forme a v akýchkoľvek médiách vrátane internetu.
4. V prípade zverejňovania akýchkoľvek informácií o implementácií aktivít tohto Projektu zo strany Školy a/alebo Zriaďovateľa sa títo zaväzujú požiadať MPC o udelenie súhlasu s obsahom zverejňovanej informácie pred jej zverejnením.

**Čl. 12**

## Osobitné ustanovenia

1. Zmluvné strany sa zaväzujú realizovať aktivity tohto Projektu po celú dobu jeho trvania; to neplatí v prípade, ak sa vyskytnú skutočnosti neodvrátiteľne vedúce k nutnosti upustenia od účasti na realizácii aktivít Projektu.
2. Ktorákoľvek zo Zmluvných strán je oprávnená od tejto Zmluvy odstúpiť iba v prípadoch hrubého porušenia ustanovení tejto Zmluvy inou Zmluvnou stranou. Za hrubé porušenie tejto Zmluvy sa považuje konanie Zmluvných strán spočívajúce najmä v porušení povinnosti uvedených v Čl. 5, Čl. 6, Čl. 7 a Čl. 10 tejto Zmluvy.

**Čl. 13**

## Riešenie sporov

1. V prípade vzniku sporu medzi Zmluvnými stranami v rozsahu výkladu a/alebo realizácie ustanovení tejto Zmluvy sa Zmluvné strany zaväzujú, že podniknú všetky dostupné kroky, aby daný spor urovnali zmierom. Za účelom uzatvorenia zmieru každá Zmluvná strana určí osobu oprávnenú rokovať vo veciach tejto Zmluvy v mene Zmluvnej strany (ďalej len „***Poverený zástupca Zmluvnej strany***“). Úlohou Poverených zástupcov Zmluvných strán bude v lehote jedného (1) mesiaca odo dňa vzniku sporu vypracovať a predložiť písomný návrh riešenia tohto sporu. Po odsúhlasení navrhnutého riešenia sporu oprávnenými zástupcami Zmluvných strán sa toto riešenie stáva pre Zmluvné strany záväzným.
2. Ak riešenie navrhnuté Poverenými zástupcami Zmluvných strán nebude odsúhlasené oprávnenými zástupcami Zmluvných strán, rozhodne o tomto spore príslušný súd.

**Čl. 14**

##  Záverečné ustanovenia

1. Práva a povinnosti Zmluvných strán touto Zmluvou neupravené sa spravujú príslušnými právnymi predpismi platnými a účinnými v Slovenskej republike.
2. Táto Zmluva sa vyhotovuje v slovenskom jazyku, v piatich (5) rovnopisoch rovnakej právnej sily, pričom po jej podpísaní oprávnenými zástupcami Zmluvných strán obdrží Škola alebo Zriaďovateľ dva (2) rovnopisy a MPC tri (3) rovnopisy.
3. Táto Zmluva nadobúda platnosť dňom jej podpísania Zmluvnými stranami a účinnosť, po jej zverejnení v Centrálnom registri zmlúv, dňom 01. 09. 2021. V prípade, ak bude Zmluva v Centrálnom registri zmlúv zverejnená po 01. 09. 2021, v súlade s ustanovením § 47a ods. 1 zákona č. 40/1964 Zb. Občiansky zákonník, nadobudne účinnosť dňom nasledujúcim po dni jej zverejnenia v Centrálnom registri zmlúv. Zverejnenie tejto Zmluvy v Centrálnom registri zmlúv zabezpečí MPC.
4. Akékoľvek zmeny a/alebo doplnenia tejto Zmluvy sa môžu vykonať výlučne riadne očíslovaným písomným dodatkom schváleným a podpísaným oprávnenými zástupcami Zmluvných strán. Dodatok k tejto Zmluve nadobúda platnosť dňom jeho podpísania a účinnosť dňom nasledujúcim po dni jeho zverejnenia v Centrálnom registri zmlúv SR.
5. Zmluvné strany sa zaväzujú vzájomne si poskytovať všetku potrebnú súčinnosť pri plnení záväzkov vyplývajúcich z tejto Zmluvy.
6. Zmluvné strany vyhlasujú, že sú oprávnené túto Zmluvu uzatvoriť, uzatvárajú ju na základe skutočnej, slobodnej a vážnej vôle, zneniu tejto Zmluvy zhodne porozumeli, súhlasia s ním a voči jej forme a obsahu nemajú žiadne výhrady, čo potvrdzujú svojimi podpismi.

*Metodicko-pedagogické centrum, V Bratislave dňa................................*

*Ševčenkova 11, 850 05 Bratislava*

*prof. PaedDr. Ivan Pavlov, PhD.* *generálny riaditeľ*

 *pečiatka a podpis štatutárneho zástupcu*

*Zriaďovateľ: V ............................dňa.......................*

*pečiatka a podpis štatutárneho zástupcu*

*Základná škola:* *V .............................dňa.......................*

*pečiatka a podpis štatutárneho zástupcu*

Neoddeliteľnou súčasťou Zmluvy sú prílohy:

* Príloha č.1: Prehlásenie o účte Zriaďovateľa
* Príloha č.2: Prehlásenie o účte Základnej školy

*Príloha č. 1*

**Prehlásenie o účte Zriaďovateľa**

Svojím podpisom potvrdzujem, že účet s nižšie uvedeným číslom je účtom Zriaďovateľa, na ktorý budú prevádzané finančné prostriedky z bankového účtu MPC za účelom plnenia ustanovení Zmluvy.

|  |  |
| --- | --- |
| **Zriaďovateľ**  | Obec Hrochoť  |
| **Titul, priezvisko, meno štatutárneho zástupcu**  | Bc. Marian Mazúch  |
| **Názov banky, kód banky**  | Prima banka, 5600  |
| **Číslo účtu v tvare IBAN**  | SK9556000000001202610004  |

V ....................., dňa ..............................

 ......................................................................................

 pečiatka a podpis štatutárneho zástupcu

*Príloha č. 2*

# Prehlásenie o účte Základnej školy

Svojím podpisom potvrdzujem, že účet s nižšie uvedeným číslom je účtom Základnej školy, na ktorý budú prostredníctvom bankového účtu Zriaďovateľa prevádzané finančné prostriedky z bankového účtu MPC za účelom plnenia ustanovení Zmluvy.

|  |  |
| --- | --- |
| **Názov Školy**  | Základná škola s materskou školou Andreja Sládkoviča  |
| **Titul, meno a priezvisko štatutárneho zástupcu**  | Mgr. Marian Medveď  |
| **Názov banky, kód banky**  | Prima banka, 5600  |
| **Číslo účtu v tvare IBAN**  | SK8756000000001237273001  |

 V ....................., dňa ..............................

 .................................................................

 pečiatka a podpis štatutárneho zástupcu